Niklas Ek
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Niklas Ek er en svensk ballettdanser og skuespiller. Han begynte treningen som danser først 19 år gammel hos Donya Feuer, noe som er uvanlig sent.
Etter studier hos Martha Graham og Merce Cunningham begynte han i Cunninghams ensemble. Han var ved Cullbergballetten fra starten i 1967 og hadde der hovedroller i blant annet Dionysos (1965), Jag är inte du (1966), Romeo och Julia (1969) og Bellman (1971).Han var solist ved Maurice Béjarts Ballet du XXe Siècle i 1972–1975 og danset hovedroller i blant annet Marteau sans Maître (1972) og Golestan (1973). Deretter var han igjen ved Cullbergballetten.Ek var danser og premieresolist ved Kungliga Teaterns ballett i 1977–1990. Han danset Jean i TV-produksjonen av Fröken Julie.Niklas Ek har også arbeidet som skuespiller ved Stockholm Stadsteater og Dramaten. Med sin store allsidighet og personlige utstråling fortsatte han sin dansekarriere i det verdenskjente seniorkompaniet Nederlands Dans Theater III, som i 2004 også gjestet Norge med Mats Eks danseteater Tulips.Han er sønn av Birgit Cullberg og Anders Ek og bror av Mats Ek. Les mer i Store norske leksikon Dans i Sverige ballett